陆完学 ，字汝成，号凤台，南直隶常州府武进县人。明朝政治人物。
生平.万历三十五年丁未科进士，令掖县，擢兵部车驾司员外郎，移礼部祠祭司，晋郎中。出爲浙江杭严兵备副使。岁饥，米价腾踊，民情汹汹。或议减价出示，完学独谓：吾正欲昂价以来之，杭不产米，必资外輓。若减价则商裹足矣。越数日，商舟踵至，价果平，民赖以安。歴浙江参政、江西按察使、福建右布政使，会推太仆寺卿，削籍归。崇祯元年（1628年）起复光禄寺卿，二年擢佥都御史，巡抚浙江。先是滨海飓风大作，堤岸如徙，潮从城堞入，漂没生齿万计。完